**
 ประกาศองค์การบริหารส่วนตำบลลำปำ**

**เรื่อง สอบราคาจ้างต่อเติมอาคารพัสดุขององค์การบริหารส่วนตำบลลำปำ หมู่ที่ 3**

 **ตำบลลำปำ อำเภอเมืองพัทลุง จังหวัดพัทลุง**

------------------------------

ด้วย องค์การบริหารส่วนตำบลลำปำ อำเภอเมืองพัทลุง จังหวัดพัทลุง มีความประสงค์จะสอบราคาเพื่อจัดจ้างต่อเติมอาคารพัสดุขององค์การบริหารส่วนตำบลลำปำ หมู่ที่ 3ตำบลลำปำ อำเภอเมืองพัทลุง จังหวัดพัทลุง รายละเอียดดังนี้

**- ต่อเติมอาคารห้องพัสดุ ขนาด กว้าง 4.00 เมตร ยาว 8.00 เมตร จำนวน 1 หลัง พร้อมติดตั้งป้ายประชาสัมพันธ์โครงการ จำนวน 1 ป้าย**

**ราคากลาง**  **122,000 บาท (หนึ่งแสนสองหมื่นสองพันบาทถ้วน)**

 ผู้มีสิทธิเสนอราคาจะต้องมีคุณสมบัติดังต่อไปนี้

 1. เป็นบุคคล หรือนิติบุคคลที่มีอาชีพรับจ้างงานที่สอบราคาจ้างดังกล่าว ซึ่งมีผลงานประเภทเดียวกันในสัญญาเดียวกันในวงเงินไม่น้อยกว่า 61,000.- บาท และผลงานที่เป็นคู่สัญญาโดยตรงกับส่วนราชการ หน่วยงานตามกฎหมาย ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติ ให้มีฐานะเป็นราชการบริหารส่วนท้องถิ่น รัฐวิสาหกิจที่องค์การบริหารส่วนตำบลเชื่อถือได้

 2. ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานทางราชการหรือหน่วยการ

บริหารราช การส่วนท้องถิ่นและได้แจ้งเวียนชื่อแล้ว

 3. ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลลำปำ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคา อย่างเป็นธรรมในการสอบราคาครั้งนี้

 กำหนดดูสถานที่ก่อสร้าง ในวันที่ **19 สิงหาคม 2558** ระหว่างเวลา  **09.30** น. ถึง **10.30** น. ณ ที่ทำการ **ต่อเติมอาคารพัสดุขององค์การบริหารส่วนตำบลลำปำ หมู่ที่ 3 ตำบลลำปำ** และกำหนดรับฟังคำชี้แจงรายละเอียดเพิ่มเติม ในวันที่  **19 สิงหาคม 2558** เวลา **11.00** น. เป็นต้นไป ณ **องค์การบริหารส่วนตำบลลำปำ**

-2-

กำหนดยื่นซองสอบราคา ในวันที่ **4 สิงหาคม 2558** ถึงวันที่  **19 สิงหาคม 2558** ตั้งแต่เวลา **08.30 น.** ถึงเวลา **16.30 น.** ณ **ส่วนการคลัง** องค์การบริหารส่วนตำบลลำปำ  และ ในวันที่ **20 สิงหาคม 2558** ระหว่างเวลา  **08.30 น.**  ถึง **16.30** น. ณ  **ศูนย์รวมข้อมูลข่าวสารการซื้อหรือการจ้างของอบต.ระดับอำเภอ ณ ที่ว่าการอำเภอเมืองพัทลุง   จังหวัดพัทลุง (ที่ว่าการอำเภอเมืองพัทลุงชั้น 2)** กำหนดเปิดซองสอบราคาในวันที่ **21สิงหาคม 2558**  ตั้งแต่เวลา  **09.10** น. เป็นต้นไป ณ **ศูนย์รวมข้อมูลข่าวสารการซื้อหรือการจ้าง ของ อบต.ระดับอำเภอ ณ ที่ทำการอำเภอเมืองพัทลุง จังหวัดพัทลุง ชั้น 2**

ผู้สนใจติดต่อขอรับ/ซื้อเอกสารสอบราคาในราคาชุดละ **500**  บาท ได้ที่ **ส่วนการคลัง อบต.ลำปำ** ระหว่าง **4 สิงหาคม 2558** ถึงวันที่  **20 สิงหาคม 2558** หรือสอบถามทางโทรศัพท์หมายเลข **0-7463-4393** สามารถดูรายละเอียดทางเว็บไซต์ [**www.gprocurement.go.th**](http://www.gprocurement.go.th) **, www.lampam.go.th** หรือสอบถามทางโทรศัพท์หมายเลข 0 – 7463 - 4393 ต่อ 14 ในวันและเวลาราชการ

ประกาศ ณ วันที่ เดือนสิงหาคม พ.ศ. 2558

สิบเอก

 ( ประพันธ์ ธรรมสกุล )

 นายกองค์การบริหารส่วนตำบลลำปำ

## เอกสารสอบราคาจ้าง เลขที่ 14/2558

 **การจ้างต่อเติมอาคารพัสดุขององค์การบริหารส่วนตำบลลำปำ หมู่ที่ 3**

**ตำบลลำปำ อำเภอเมืองพัทลุง จังหวัดพัทลุง**

**ตามประกาศองค์การบริหารส่วนตำบลลำปำ ลงวันที่ 4 สิงหาคม 2558**

-----------------------------

องค์การบริหารส่วนตำบลลำปำ ซึ่งต่อไปนี้เรียกว่า “องค์การบริหารส่วนตำบล” มีความประสงค์จะสอบราคาจ้าง  **ต่อเติมอาคารพัสดุขององค์การบริหารส่วนตำบลลำปำ หมู่ที่ 3 ตำบลลำปำ อำเภอเมืองพัทลุง จังหวัดพัทลุง** รายละเอียดดังนี้

**- ต่อเติมอาคารห้องพัสดุ ขนาด กว้าง 4.00 เมตร ยาว 8.00 เมตร จำนวน 1 หลัง พร้อมติดตั้งป้ายประชาสัมพันธ์โครงการ จำนวน 1 ป้าย**

 โดยมีข้อแนะนำและข้อกำหนดดังต่อไปนี้

 **1. เอกสารแนบท้ายเอกสารสอบราคา**

 1.1แบบรูปรายการละเอียด

 1.2 แบบใบเสนอราคา

 1.3 แบบสัญญาจ้าง

* 1. แบบหนังสือค้ำประกัน
	2. บัญชีแสดงปริมาณงานและวัสดุ
	3. แบบบัญชีเอกสาร

(1) บัญชีเอกสารส่วนที่ 1

(2) บัญชีเอกสารส่วนที่ 2

* 1. บทนิยาม
1. ผู้เสนอราคาที่มีผลประโยชน์ร่วมกัน

(2) การขัดขวางการแข่งขันราคาอย่างเป็นธรรม

 **2. คุณสมบัติของผู้เสนอราคา**

 2.1 ผู้เสนอราคาต้องเป็นผู้มีอาชีพรับจ้างงานที่สอบราคาจ้าง

 2.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่น เป็นผู้ทิ้งงานตามระเบียบของทางราชการ

 2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ 1.5

 2.4 ผู้เสนอราคาต้องไม่เป็นผู้ได้รับเอกสารสิทธิ์ หรือความคุ้มกันซึ่งอาจปฏิเสธไม่ยอมขึ้นศาลไทย

เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

**-2-**

 2.5 ผู้เสนอราคาต้องเป็นนิติบุคคลหรือบุคคลธรรมดา และมีผลงานก่อสร้างประเภทเดียวกันกับงานที่สอบราคาจ้าง ในวงเงินไม่น้อยกว่า 61,000.- บาท (-หกหมื่นหนึ่งพันบาทถ้วน-) และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมาย ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจที่องค์การบริหารส่วนตำบลเชื่อถือได้

 2.6. ผู้เสนอราคาที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญตามประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายรับรายจ่ายของโครงการที่บุคคลหรือนิติบุคคล เป็นคู่สัญญากับหน่วยงานของรัฐ พ.ศ. 2554 และแก้ไขเพิ่มเติม (ฉบับที่ 2) พ.ศ. 2554

 2.7 ผู้เสนอราคาที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบการจัดซื้อจัดจ้างภาครัฐด้วยอิเล็กทรอนิกส์ ( e-Government Procurement : e-GP) ต้องลงทะเบียนในระบบอิเล็กทรอนิกส์ ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 **3. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

 3.1 สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง สำหรับผู้ประกอบการร้านค้าจะต้องมีสำเนาหนังสือ จดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

 3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 3.3 สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ 2.5)

 3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงานภาษีประเภทต่าง ๆ รวมทั้งกำไรไว้ด้วย

 3.5 บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง (ถ้ามี)

**4.การยื่นซองสอบราคา**

* 1. ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไข

ใด ๆทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

* 1. ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน

ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขหรือตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

-3-

 ราคาที่เสนอ จะต้องเสนอกำหนดยืนราคา**ไม่น้อยกว่า 90 วัน** นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

* 1. ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ**ไม่เกิน 45 วัน** นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มงาน
	2. ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ

ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

* 1. ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคา โดยระบุไว้ที่หน้าซองว่า “**ใบเสนอราคาตามเอกสารสอบราคาเลขที่ 14/2558”** โดยยื่นโดยตรง ต่อองค์การบริหารส่วนตำบล **ตั้งแต่วันที่ 4 สิงหาคม 2558 ถึงวันที่ 19 สิงหาคม 2558 ระหว่างเวลา 08.30 น. ถึง 16.30 น. ณ ส่วนการคลัง องค์การบริหารส่วนตำบลลำปำ และ ในวันที่  20 สิงหาคม 2558**  **ระหว่างเวลา  08.30 น.  ถึง 16.30 น.   ณ** **ศูนย์รวมข้อมูลข่าวสารการซื้อหรือการจ้างของอบต.ระดับอำเภอ**

**ณ ที่ว่าการอำเภอเมืองพัทลุง  จังหวัดพัทลุง(ที่ว่าการอำเภอเมืองพัทลุงชั้น 2)**  เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคา ในวันที่ **21 สิงหาคม 2558** ตั้งแต่เวลา **09.10 น.** เป็นต้นไป

**5.หลักเกณฑ์และสิทธิในการพิจารณาราคา**

* 1. ในการสอบราคาครั้งนี้ องค์การบริหารส่วนตำบลจะพิจารณาตัดสินด้วย**ราคารวม**
	2. หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิด

แผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

* 1. องค์การบริหารส่วนตำบลสงวนสิทธิ์ไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้

(1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐาน

การรับเอกสารสอบราคาขององค์การบริหารส่วนตำบล

(2) ไม่กรอกชื่อนิติบุคคล หรือบุคลธรรมดา หรือลงลายมือชื่อผู้เสนอราคาอย่างหนึ่ง

 อย่างใดหรือทั้งหมดในใบเสนอราคา

(3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระ

สำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลาย

 มือชื่อพร้อมประทับตรา (ถ้ามี) กำกับไว้

* 1. ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

-4-

* 1. องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาดผู้เสนอราคาจะเรียกร้องค่าเสียหายใด ๆ มิได้รวมทั้งองค์การบริหารส่วนตำบลจะพิจารณายกเลิกการสอบราคา และลงโทษผู้เสนอราคาเสมือนเป็นผู้ทิ้งงาน หากมีเหตุผลที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น

**6.การทำสัญญาจ้าง**

 ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบล **ภายใน 7 วัน** นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับ **ร้อยละห้า** ของราคาค่าจ้างที่สอบราคาได้ให้องค์การบริหารส่วนตำบลยึดถือไว้ในในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

* 1. เงินสด
	2. เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่

ทำสัญญาหรือก่อนหน้านั้นไม่เกิน 3 วันทำการของทางราชการ

* 1. หนังสือค้ำประกันของธนาคารภายในประเทศ ตามหนังสือค้ำประกันดังระบุใน ข้อ 1.4
	2. พันธบัตรรัฐบาลไทย
	3. หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุน

เพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงิน ทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน 10 ล้านบาท)

 หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

 **7.ค่าจ้างและการจ่ายเงิน (สัญญาเป็นราคาเหมารวม)**

 องค์การบริหารส่วนตำบลจะจ่ายเงินค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย และคณะกรรมการตรวจการจ้างได้ตรวจรับแล้ว

**8.อัตราค่าปรับ**

ค่าปรับตามแบบสัญญาจ้างจะกำหนดเงินในอัตรา**ร้อยละ 0.10** ของค่าจ้างตามสัญญาต่อวัน

**9.การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณีจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า….-….เดือน  **1** ปี นับถัดจาก

-5-

วันที่องค์การบริหารส่วนตำบลได้รับมอบงานโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิม**ภายใน 10 วัน** นับถัดจากวันที่ได้รับแจ้งความชำรุดบกพร่อง

**10.ข้อสงวนสิทธิในการเสนอราคาและอื่น ๆ**

10.1 เงินค่าจ้างสำหรับงานจ้างครั้งนี้ได้มาจากเงินงบประมาณ  **เงินอุดหนุนทั่วไปจากรัฐบาล ปีงบประมาณ พ.ศ. 2558**

การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากงบประมาณ  **เงินอุดหนุนทั่วไปจากรัฐบาล ปีงบประมาณ พ.ศ. 2558** แล้วเท่านั้น

 10.2 เมื่อองค์การบริหารส่วนตำบล ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางหรือมีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

 (1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้

บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดชอบตามกฎหมายว่าด้วยการส่งเสริมการพาณิชยนาวี

10.3 ผู้เสนอราคาซึ่งองค์การบริหารส่วนตำบล ได้คัดเลือกแล้วไม่ไปทำสัญญา หรือข้อตกลง

ภายในเวลาที่ทางราชการกำหนดระบุในข้อ 6 องค์การบริหารส่วนตำบลอาจพิจารณา เรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 10.4 องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบ

 สัญญาให้เป็นไปตามความเห็นของอัยการจังหวัดหรือสำนักงานอัยการสูงสุด(ถ้ามี)

**11.มาตรฐานฝีมือช่าง**

เมื่อองค์การบริหารส่วนตำบลได้คัดเลือกผู้เสนอราคารายใดให้ผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคมหรือผู้มีวุฒิบัตรระดับ ปวช . ปวส. และปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

 11.1…………………………-………………………………

 11.2…………………………-……………………………….

11.3…………………………-……………………………….

-6-

**12.ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด**

  **องค์การบริหารส่วนตำบลลำปำ**

 **สิบเอก**

 **( ประพันธ์ ธรรมสกุล ) วันที่ เดือนสิงหาคม พ.ศ. 2558**